อยากทราบว่านิยามคำว่า ประจำเดือนมาปกติ /ผิดปกตินี่สังเกตยังไงคะ แต่ละเดือนต้องมาตรงกันเป๊ะๆทุกวัน หรือว่าเลื่อนได้+-เท่าไหร่ถึงเรียกว่าผิดปกติหรอคะ ทุกวันนี้ประจำเดือนมาทุกเดือน แต่จะเลทกว่าเดือนที่แล้วประมาณ3-5วัน มาครั้งละ3-4วัน แบบนี้ปกติหรือผิดปกติคะ 😭 ควรต้องไปตรวจไหม
สวัสดีค่ะ ประจำเดือนที่ปกตินั้น จะมีระยะห่างระหว่างรอบเดือนตั้งแต่ 21-35 วัน (หรืออาจนานถึง 45 วันก็ได้) ซึ่งในแต่ละรอบไม่จำเป็นต้องมีระยะห่างที่เท่ากัน สำหรับจำนวนวันที่เลือดออก จะออกนาน 2-7 วัน โดยในแต่ละรอบ ไม่จำเป็นต้องมีจำนวนวันที่เท่ากัน ส่วนปริมาณเลือดประจำเดือนจะอยู่ที่ประมาณ 20-80 มิลลิลิตรส่วนการนับระยะห่างระหว่างรอบประจำเดือน ให้นับจากวันแรกที่มีประจำเดือนมาของประจำเดือนในรอบก่อน จนถึงก่อนวันแรกของรอบเดือนถัดไป ซึ่งหากนับได้ระยะห่างที่ 21-35 วัน ก็จะถือว่าปกติดีค่ะ และการที่ประจำเดือนมา 3-4 วัน ก็ถือว่าปกติเช่นกันค่ะ